Diari Oficial de la Generalitat Valenciana


Sumari del DOGV 4135, del 26-11-2001 (2001/11465)

Notificació de la resolució dictada en l'expedient de baixa de l'establiment hoteler Casa Mañet, situat a Teulada, el Portet-Moraira.
-------------------------------------------------------------------------------------------------------------------------------------

### Dades del document

Número de DOGV
:   4135

Data del DOGV
:   26-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11666


Organisme emissor
:   Agència Valenciana del Turisme

Tipus de document
:   Anunci

Notificació de la resolució dictada en l'expedient de baixa de l'establiment hoteler Casa Mañet, situat a Teulada, el Portet-Moraira. [2001/F11231]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana de Turisme, de data 11 d'octubre de 2001, dictada en l'expedient de baixa de l'establiment hoteler Casa Mañet, és procedent la publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 8 de novembre de 2001.- El director de l'Àrea de Producte: Víctor Yepes Piqueras.
  
«Vist l'expedient de baixa de l'establiment hoteler Casa Mañet situat a Teulada, el Portet-Moraira, la signatura d'identificació del qual és HA-217.
  
Tenint en compte que:
  
Primer. Amb data 30 de maig de 2001 la Inspecció del Servei Territorial de Turisme d'Alacant va girar visita a l'establiment i s'hi va comprovar el següent:
  
«L'establiment presenta un estat d'abandó, runa i fem en pati, mal estat de conservació de la façana , etc. Els veïns confirmen que porta més de dos anys sense obrir, i manifesten que el solar es troba a la venda».
  
Segon. Amb data 16 d'agost de 2001, el Servei Territorial d'Alacant va donar, de conformitat amb l'article 84 de la Llei 30/1992, de 26 de novembre, tràmit d'audiència de baixa al senyor Joaquín Fernández Sánchez, titular de l'establiment, i a la senyora Josefa Llobel Mengual, propietària d'aquest.
  
Transcorregut el termini establit, els interessats no han presentat al·legacions.
  
Fonaments de dret
  
Primer i únic. L'article 14.3 de la Llei 3/1998, de 21 de maig, estableix que ?la modalitat i, si pertoca, classificació atorgada per l'administració turística, es mantindrà mentre es complisquen els requisits que han sigut tinguts en compte en efectuar aquella i mentre persistisca el caràcter turístic de l'activitat, i podrà ser revisada d'ofici o a petició de part, amb la prèvia instrucció de l'expedient oportú. Aquesta revisió podrà donar lloc a una variació de la seua classificació o a la baixa de l'establiment en el registre.
  
Pel que s'ha exposat, en virtut de les atribucions conferides pel Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Donar de baixa com establiment hoteler Casa Mañet, situat a Teulada, el Portet-Moraira, s/n.
  
El que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present resolució, que no posa fi a la via administrativa, es podrà interposar recurs d'alçada davant del president executiu de l'Agència Valenciana del Turisme, en el termini d'un mes, comptador des de l'endemà de la notificació d'aquesta, de conformitat amb el que estableixen els articles 114 i 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.